નવી દિલ્હી: બીસીસીઆઈ એશિયા કપ 2018ની મેજબાની માટે સરકાર પાસેથી મંજૂરી માંગશે. આ અગાઉ પાકિસ્તાન ક્રિકેટ બોર્ડ (PCB) દ્વારા વાંધો ઉઠાવવાને કારણે તેને અંડર 19 એશિયાકપની મેજબાની મળી શકી નહોતી. ત્યારબાદ BCCIએ એશિયા કપની મેજબાની કરવાની તૈયારીઓ શરૂ કરી દીધી છે. આ ટૂર્નામેન્ટમાં પાકિસ્તાનની ટીમ પણ ભાગ લેશે. BCCIના એક અધિકારીએ નામ જાહેર ન કરવાની શરત પર જણાવ્યું કે, ‘અમે અંડર 19 એશિયા કપ માટે સરકારે 3 મહિના પહેલા પત્ર લખ્યો હતો અને અમને કોઈ જવાબ ન મળ્યો. એટલે ટૂર્નામેન્ટને મલેશિયામાં ખસેડવામાં આવી. હવે સીનિયર ટૂર્નામેન્ટ માટે અમે ફરી એકવાર સરકારને પત્ર લખીશું કારણ કે, ભારત અથવા પાકિસ્તાન વિના એશિયા કપ રમાઈ શકે નહીં.’